Na temelju članka 19. stavak (1) i članka 20., a u svezi sa člankom 31. stavak (1) Zakona o državnoj službi u institucijama Bosne i Hercegovine („Službeni glasnik BiH“, br. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12 i 93/17), Agencija za državnu službu Bosne i Hercegovine, na zahtjev Agencije za antidoping kontrolu Bosne i Hercegovine, raspisuje

**INTERNI NATJEČAJ**

**za popunu radnih mjesta državnih službenika**

**u Agenciji za antidoping kontrolu Bosne i Hercegovine**

**1/01 Stručni savjetnik za antidoping prevenciju, educiranje i suradnju sa športskim savezima**

**1/02 Stručni savjetnik za planiranje, razvitak, baze podataka i registriranu test grupu sportaša**

PODRUČJE RADA ZA DOPING KONTROLU, PREVENCIJU, EDUCIRANJE, ISTRAŽIVANJE I RAZVITAK

**1/01 Stručni savjetnik za antidoping prevenciju, educiranje i suradnju sa športskim savezima**

**Opis poslova i radnih zadataka**: Stručni savjetnik za antidoping prevenciju, educiranje i suradnju sa športskim savezima samostalno izrađuje prijedlog Plana educiranja i preveniranja te kampanja za kalendarsku godinu, samostalno realizira Plan educiranja i prevencije te kampanja, samostalno izrađuje Plan suradnje sa domaćim i međunarodnim športskim savezima, Olimpijskim i Paraolimpijskim odborom BiH, Međunarodnim olimpijskim i paraolimpijskim odborom, savjetuje o prijedlozima mjera za oblast dopinških kontrola općenito sukladno međunarodnim standardima, izrađuje kompleksne analize, izvješća i druge stručne materijale uključujući i prezentacije, strukturu educiranja, predavanja te materijale za sudionike educiranja, prikuplja informacije o potencijalnim kršenjima antidopinških pravila predlaže mjere uključujući i prijedloge za ciljano testiranje sportista prema Planu dopinških kontrola i potrebama, vrši superviziju i nadzor nad radom dopinških kontrolora i predlaže mjere, obavlja i druge poslove po nalogu neposredno nadređenog kojem je odgovoran za svoj rad.

**Posebni uvjeti:** najmanje VII stupanj stručne spreme, odnosno visoka naobrazba prvog, drugog i trećeg ciklusa Bolonjskog sustava studiranja – Fakultet za tjelesni odgoj i šport; najmanje tri (3) godine radnog iskustva u struci; položen stručni upravni ispit; poznavanje engleskog jezika; poznavanje rada na računalu.

**Status:** državni službenik – stručni savjetnik.

**Broj izvršitelja:** jedan (1)

**Mjesto rada:** Tuzla

**1/02 Stručni savjetnik za planiranje, razvitak, baze podataka i registriranu test grupu sportaša**

**Opis poslova i radnih zadataka**: Samostalno izrađuje prijedlog Plana razvitka Agencije (kratkoročni, srednjoročni, dugoročni) i odgovoran je za njegovu primjenu, samostalno izrađuje Plan uspostavljanja ISO standarda i drugih primjenjivih standarda i odgovoran je za njegovu primjenu, samostalno izrađuje Plan apliciranja projekata Agencije i odgovoran je za njegovu primjenu, savjetuje, organizira i sprovodi relevantna istraživanja iz nadležnosti Agencije, samostalno izrađuje potrebne akte i dokumente Agencije koji su obveza po osnovu drugih zakona i podzakonskih akata kao što su FUK (Financijsko upravljanje i kontrola), akcijski plan i drugi akti iz oblasti borbe protiv korupcije, reforme javne uprave i druge, daje mišljenja i savjetuje u svezi Registrirane test grupe sportaša, daje mišljenja i savjetuje u svezi međunarodne ADAMS baze podataka, daje mišljenje i savjetuje u svezi ažuriranja, evidentiranja, unosa i izvješćivanja temeljem interne baze podataka Agencije o dopinškim kontrolama, obavlja i druge poslove po nalogu neposredno nadređenog kojem je odgovoran za svoj rad.

**Posebni uvjeti:** najmanje VII stupanj stručne spreme, odnosno visoka naobrazba prvog, drugog i trećeg ciklusa Bolonjskog sustava studiranja – tehnički fakultet ili fakultet društvenih znanosti; najmanje tri (3) godine radnog iskustva u struci; položen stručni upravni ispit; poznavanje engleskog jezika; poznavanje rada na računalu.

**Status:** državni službenik – stručni savjetnik.

**Broj izvršitelja:** jedan (1)

**Mjesto rada:** Tuzla

***Na ovaj oglas mogu se prijaviti samo osobe zaposlene kao državni službenici u Agencije za antidoping kontrolu Bosne i Hercegovine.***

***Napomena za kandidate:***

* Izborni proces se provodi sukladno odredbama Pravilnika o uvjetima i načinu obavljanja internih natječaja, internih i eksternih premještaja državnih službenika u institucijama Bosne i Hercegovine („Službeni glasnik BiH“, br 62/10, 30/14 i 38/17) i Pravilnika o karakteru i sadržaju javnog natječaja, načinu sprovođenja intervjua i obrascima za sprovođenje intervjua („Službeni glasnik BiH“, br: 63/16, 21/17 i 28/21). Više informacija o natječajnim procedurama dostupno je na [www.ads.gov.ba](http://www.ads.gov.ba) u dijelu „Zapošljavanje/Vrste natječajnih procedura“.
* Za provođenje natječajne procedure po ovom natječaju formirat će se jedno (1) Povjerenstvo za izbor.
* Povjerenstvo za izbor utvrđuje ispunjavanje uvjeta natječaja na temelju dokumentacije dostavljene uz prijavu, te vrši izbor kandidata na temelju znanja, sposobnosti i kompetencija pokazanih na stručnom ispitu, koji se za kandidate prijavljene na interni natječaj sastoji od intervjua.
* Kandidati se obavještavaju o mjestu i vremenu održavanja intervjua od strane institucije i putem službene internet stranice Agencije za državnu službu BiH.
* Neovisno o svim drugim zahtjevima iz ovog natječaja, kandidati koji su završili studije po Bolonjskom sustavu studiranja, dužni su, pored ostale tražene dokumentacije, obvezno dostaviti diplomu prvog ciklusa (ili osnovnog dodiplomskog studija), čak i ako se natječajem traži drugi i treći ciklus Bolonjskog sustava studiranja, osim za integrirane studije kod kojih je potrebno dostaviti i dokaz da se radi o integriranom studiju, ako to nije vidljivo iz same osnovne diplome, dodatka diplomi ili rješenja o nostrificiranju/priznavanju.
* Pod radnim iskustvom podrazumijeva se radno iskustvo nakon stečene visoke stručne spreme, odnosno visokog obrazovanja.
* Kandidati koji budu pozvani na usmeni dio stručnog ispita (intervju), kao dokaz o ispunjavanju jednog od općih uvjeta za postavljenje, u skladu sa člankom 22. stavak 1. točka g) Zakona o državnoj službi u institucijama Bosne i Hercegovine, obvezni su na isti donijeti uvjerenje o nevođenju kaznenog postupka (ne starije od tri mjeseca). Iznimno, a u slučaju ako kandidat iz objektivnih razloga ne dostavi traženo uvjerenje na intervju, isto treba dostaviti najkasnije do uručenja rješenja o postavlјenju, odnosno preuzimanja dužnosti.

***Priprema dokumentacije*:**

**Skreće se pažnja kandidatima** da su potrebnu dokumentaciju na natječaj dužni dostaviti sukladno [Pravilniku o karakteru i sadržaju javnog natječaja, načinu sprovođenja intervjua i obrascima za sprovođenje intervjua](https://ads.gov.ba/bs-Latn-BA/articles/97/pravilnik-o-karakteru-i-sadrzaju-javnog-konkursa-nacinu-provo-enja-intervjua-i-obrascima-za-provo-enje-intervjua-integralni-tekst), a posebno da obrate pažnju na izmijenjene i dopunjene odredbe navedenog Pravilnika, te da prilagode dokumentaciju, kako dokaze o radnom iskustvu, tako i preostale dokaze tražene tekstom natječaja.

S svezi s tim, kandidati se upućuju na pojašnjenje - tekst na službenoj internet stranici www.ads.gov.ba, u dijelu [„Zapošljavanje/Napomena za kandidate/Stop greškama u prijavama!“](https://www.ads.gov.ba/bs-Latn-BA/articles/69/stop-greskama-u-prijavama), te posebice odredbe Pravilnika o karakteru i sadržaju javnog natječaja, načinu provođenja intervjua i obrascima za sprovođenje intervjua, koje definiraju dokumentaciju: prijavni obrazac; sveučilišnu diplomu; važeće uvjerenje o državljanstvu; [uvjerenje o položenom stručnom upravnom odnosno javnom ispitu](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI); dokaz o traženom radnom iskustvu; dokaz o traženoj razini znanja stranog jezika; dokaz o traženoj razini znanja rada na računalu; uvjerenje o nevođenju kaznenog postupka; rok i način dostavljanja prijave.

***Potrebni dokumenti:***

**I Ovjereni preslici:**

* sveučilišne diplome (nostrificirane/priznate diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine);
* dodatka diplome za kandidate koji su visoka naobrazba stekli po Bolonjskom sustavu studiranja; iznimno, samo u slučaju da visokoškolska ustanova dodatak diplomi nije uopšte izdavala, niti za jednog diplomca, kandidat je dužan da uz ovjereni preslik sveučilišne diplome dostavi uvjerenje visokoškolske ustanove da dodatak diplomi nije uopće izdat, niti za jednog diplomca;
* [uvjerenja o državljanstvu](http://www.ads.gov.ba/v2/index.php?option=com_content&view=article&id=149&Itemid=65&lang=bs#UD) (ne starije od 6 mjeseci od dana izdavanja od strane nadležnog organa);
* [uvjerenja o položenom stručnom upravnom odnosno javnom ispitu](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI);
* [potvrde ili uvjerenja kao dokaza o traženoj vrsti radnog iskustva](http://www.ads.gov.ba/v2/index.php?option=com_content&view=article&id=149&Itemid=65&lang=bs#RI);
* dokaza o traženoj razini znanja stranog jezika;
* dokaza o traženoj razini znanja rada na računalu.

**II Vlastoručno potpisan**:

* popunjen obrazac Agencije za državnu službu BiH: isti možete preuzeti na web stranici Agencije: [www.ads.gov.ba](http://www.ads.gov.ba). Napominjemo da potpisan i [popunjen obrazac](http://www.ads.gov.ba/v2/index.php?option=com_content&view=article&id=149&Itemid=65&lang=bs#PO) ne može služiti kao dokaz bilo kog uvjeta iz teksta natječaja, isti olakšava rad tijelu koji vrši izbor i imenovanje, te predstavlja samo informacije o kandidatu, koje je potrebno dokazati traženom dokumentacijom.

Ovjereni preslici dokumenata nemaju ograničen rok važenja, pod uvjetom da ni dokumenti čiji su preslici ovjereni nemaju naznačen (preciziran) rok važenja.

Sve tražene dokumente treba dostaviti najkasnije do **08.02.2023. godine** putem poštanske službe preporučenom pošiljkom na adresu:

**Agencija za antidoping kontrolu BiH**

**„Interni natječaj za popunu** **radnih mjesta državnih službenika u** **Agenciji za antidoping kontrolu BiH“**

**Maršala Tita 36, 75000 Tuzla**

Ispunjavanje uvjeta utvrđenih ovim natječajem računa se sa danom predavanja prijave.

Nepotpune, neblagovremene i neuredne prijave, prijave kandidata koji ne ispunjavaju uvjete ovog natječaja, kao i preslici tražene dokumentacije koji nisu ovjereni, neće se uzimati u razmatranje.